ගෝල් කණුවට ආසන්නයේදී ශ්‍රී ලංකා පිලේ මධුෂ්ක පීරිස් ටජිකිස්තාන ක්‍රීඩකයෙකුට නීතිවිරෝධී අවහිර කිරීමකින් දඬුවම් පහරක් පිරිනැමූ අතර රුබිමොව් ඉබ්‍රගිම් එය සාර්ථක කර ගත්තේය.අනතුරුව 31 වැනි මිනිත්තුවේදී ශ්‍රී ලංකා පිලේ ආරක්ෂක වළල්ලේ ක්‍රීඩකයන් අතරින් අලංකාර ලෙස පාපන්දුව ගෝල් කණුව වෙත ගෙන ගිය ෆැට්කුලෝයිව් ටජිකිස්තානයට තවත් ගෝලයක් එක්කර දුන්නේය.ඒ මොහොතේ ආරක්ෂක වළල්ලේ ක්‍රීඩා කරමින් සිටි බණ්ඩාර වරකාගොඩ, රෝහණ රුවන්තිලක, නිරන්ත පෙරේරා හා ලංකේෂ්වර පෙරේරාද මැදපෙළ ක්‍රීඩක ෆසුල් රහ්මාන්ද ගෝල් කණුව ඉදිරියේ බලා සිටියදීම මවිත කරවන සුළු දක්ෂතාවක් ටජිකිස්තාන ක්‍රීඩකයා දැක්වූවේය.